cyanic-selkie/wikianc huggingface dataset:
Կիրովյան պատնեշ (հուշահամալիր)
Հղումներ
Կատեգորիա:Սանկտ Պետերբուրգի հուշարձաններ
Bette Davis Eyes
«Bette Davis Eyes» («Աչքերը Բեթ Դեյվիսի նման»), երգ, որը գրել են Դոննա Վայսն ու ամերիացի երգչուհի Ջեքի Դեշաննոնը։
Ջեքի Դեշանոնն էլ եղել է երգի օրիգինալ կատարողը։ Նա թողարկել է այդ երգի առաջին տարբերակը 1974 թվականին New Arrangement ալբոմում։
Երգը հայտնի է դարձել ամերիկացի երգչուհի Քիմ Քարնսի կատարմամբ։ Նրա տարբերակը թողարկվել է որպես սինգլ 1981 թվականին, ունի ժամանակակից սինթեզատորային հնչողություն։ Քիմ Քարնսի տարբերակը բարձրացել է ամերիկյան «Բիլբորդ» ամսագրի «լավագույն հարյուրյակի» 1-ին հորիզոնական։ Ընդհանուր առմամբ այն 9 շաբաթ անցկացրել է 1-ին տեղում։ Այն նաև գլխավորել է «Բիլբորդի» ամփոփիչ հիթ-շքերթը 1981 թվականին, այսինքն՝ դարձել է այդ տարվա ամենահանրաճանաչ երգը։ Հաջորդ՝ 1982 թվականի գարնանը անցկացված «Գրեմմի» մրցանակաբաշխության արարողության ժամանակ երգը հաղթել է միանգամից երկու ամենահեղինակավոր երգային անվանակարգերում՝ «Տարվա ձայնագրություն» և «Տարվա երգ»։
Պատմություն
Առաջին կատարողը, որը ձայնագրել է այդ երգը, եղել է նրա հեղինակը՝ ամերիկացի երգչուհի Ջեքի Դեշաննոնը, որն այն ներառել է 1974 թվականի իր New Arrangement ալբոմում ։
Ջեքի Դեշաննոնի օրիգինալ տարբերակում երգը գործիքավորվել է «թեթև R&B» ոճով, ներառում է ապտեմպովային դաշնամուրային զգալի պարտիա, ինչպես նաև սլայդ-կիթառ և փողային գործիքներ ։
Քիմ Քարնսի տարբերակ
1981 թվականին որպես սինգլ իր տարբերակն է թողարկել ամերիկացի երգչուհի Քիմ Քարնսը։
Ինչպես պատմում է պրոդյուսեր Վալ Գարեյը, սյդ երգի դեմոտարբերակը Քիմ Քարնսի կատարմամբ հնչում էր որպես երգ Լեոն Ռասելի կատարմամբ, և ներառում էր լեհական ժանրի դաշնամուրային պարտիա կարծես այն հաստատություններից, որտեղ մատուցվում է տակառի գարեջուր ։ Այդ հանրահայտ կիթառային ռիֆը, որը որոշել է Քիմ Քարնսի ապագա տարբերակի հնչողությունը, հորինել է ստեղնահար Բիլ Քուոմոն։ Սինթեզատորը, որը նա օգտագործել է, եղել է Sequential Circuits Prophet-5: Վերջնական տարբերակը ձայնագրվել է Քիմ Քարնսի և երաժիշտների կողմից ստուդիայում առաջին փորձից ։
Ծանոթագրություններ
Կատեգորիա:Billboard Hot 100 գլխավորած սինգլներ Կատեգորիա:Գրեմմի մրցանակակիր երգեր Կատեգորիա:Գրեմմի մրցանակակիր ձայնագրություններ Կատեգորիա:Փոփ երգեր Կատեգորիա:Ամերիկյան երգեր Կատեգորիա:1975 երգեր Կատեգորիա:Ռոք երգեր Կատեգորիա:1974 սինգլներ Կատեգորիա:Երգեր այբբենական կարգով
Վիսարիոն Բելինսկի
Վիսարիոն Գրիգորևիչ Բելինսկի, ռուս գրական քննադատ, հրապարակախոս։
Կրթություն
Վիսարիոն Գրիգորևիչ Բելինսկին ծնվել է 1811 թվականին Սվեաբորգում։ Հայրը եղել է Կրոնշտադի նավատորմի բուժակ։ 1816 թվականին Բելինսկու ընտանիքը տեղափոխվել է Պենզայի նահանգի Չեմբար (այժմ՝ Բելինսկի) քաղաքը։ Սովորել է նախ տեղի ուսումնարանում, ապա՝ Պենզայի գիմնազիայում, 1829-1932 թվականներին՝ Մոսկվայի համալսարանի բանասիրական ֆակուլտետում, որտեղից հեռացվել է ճորտատիրության դեմ ուղղված «Դմիտրի Կալինին» դրաման գրելու համար (դասախոսություններին չհաճախելու և քննությունը չհանձնելու պատրվակով)։
Աշխարհայացքի ձևավորման գործում կարևոր դեր է խաղացել այդ տարիներին համալսարանում գործող «Ստանկևիչի խմբակը», որտեղ քննարկվում էին փիլիսոփայական և հասարակական հարցեր։ 1833 թվականից աշխատակցել է Մոսկվայում հրատարակվող «Տելեսկոպ» («Телескоп») հանդեսին և նրա հավելված «Մոլվա» («Молва») շաբաթաթերթին, որի էջերում 1834 թվականին տպագրել է «Դրական երազանքներ» առաջին մեծ հոդվածը։ 1838-1939 թվականներին աշխատակցել է «Մոսկովսկի նաբլյուդատել» («Московский наблюдатель») հանդեսին, 1839 թվականին տեղափոխվել Պետերբուրգ և թղթակցել է «Օտեչեստվեննիե զապիսկի» («Отечественные Записки»), իսկ 1846 թվականից՝ «Սովրեմեննիկ» («Современник») ամսագրերին։ 1847 թվականին բուժվելու նպատակով մեկնել է արտասահման, գրել իր հայտնի նամակը Գոգոլին, որը դարձավ Բելիսկու ամբողջ գրական գործունեության և հասարակական հայացքների հանրագումարը։
Գործունեություն
1840-ական թվականներին Բելինսկին հանգել է հեղափոխական-դեմոկրատիզմի գաղափարներին՝ ընդունել է հասարակությունը գյուղացիական ապստամբությամբ վերափոխելու անհրաժեշտությունը։ Նա, Վ․ Ի․ Լենինի բնորոշմամբ, արտահայտել է ճորտ գյուղացիության տրամադրությունները և դարձել ռուս «ազատագրական շարժման մեջ ազնվականներին ռազնո-չինեցների կողմից լիովին դուրս մղելու նախորդը» (Երկ․, հ․ 20, էջ 298)։ Բելինսկին ամենից ավելի զբաղվել է գրականության և գեղագիտության հարցերով՝ միաժամանակ հանդես գալով որպես գրականության պատմաբան, քննադատ և տեսաբան։ Տվել է իր ժամանակի ռուս գրականության, մասնավորապես Պուշկինի, Նիկոլայ Գոգոլի, Լերմոնտովի, Իվան Կռիլովի, Կոլցովի և շատ ուրիշների ստեղծագործության բազմակողմանի, խոր վերլուծությունը։ Նրա գնահատականները դարձել են այդ գրողների հասարակական ըմբռնման հիմքը և իրենց նշանակությունը պահպանել մինչև այսօր։
Հատկապես նշանակալից են Բելինսկու «Ռուսական պատմվածքի և Գոգոլի պատմվածքների մասին», «Լերմոնտովի բանաստեղծությունները», «Պոեզիայի բաժանումը սեռերի և տեսակների», «ճառ քննադատության մասին», «Ալեքսանդր Պուշկինի ստեղծագործությունները», «Հայացք 1847 թ․ ռուս գրականության վրա» հոդվածները։ Բելինսկու գրականագիտական տեսությունը հենվում է երկու հիմնական դրույթների՝ ժողովրդայնության և ռեալիզմի սկզբունքների վրա։ Հակադրվելով «պաշտոնական ժողովրդայնության» տեսությանը՝ նա ժողովրդայնությունը կապում էր կյանքի ճշմարտացի արտացոլման, ցարական-ճորտատիրական իրականության այլանդակ կողմերի մերկացման հետ։ Բելինսկին առաջինն էր, որ խորապես իմաստավորեց ռուս և արևմտաեվրոպական գրականության մեջ կլասիցիզմից և ռոմանտիզմից դեպի ռեալիզմ կատարված անցյալ դարի 30-40֊-ական թվականների մեծ շրջադարձը։ Վերջինիս մեջ տեսնում էր իր ժամանակի գրականության մայրուղին, ժողովրդի առաջադիմությանը նպաստող արվեստը։ Ռեալիզմի տեսությունը Բելինսկին հանրագումարի բերեց 40-ական թվականներին Գոգոլի և նրա հետևորդների (Դոստոևսկի, Նեկրասով, Տուրգենև, Գրիգորովիչ, Գոնչարով և ուրիշներ) սկզբնավորած «Նատուրալ դպրոցի» պաշտպանության և տեսական հիմնավորման ընթացքում։ Ռեալիզմի և ժողովրդայնության դիրքերից է արտահայտել գրականության այնպիսի հիմնական պրոբլեմներ, ինչպիսիք են տիպականությունը, ձևի և բովանդակության, գեղարվեստականության, ողբերգականի և կատակերգականի, գրական ժանրերի զարգացման հարցերը։ Հատկապես ընդգծել է ժամանակակից գրականության մեջ արձակ ժանրերի՝ վեպի և պատմվածքի, իբրև կյանքի ռեալիստական արտացոլման առավել համարժեք ձևերի, նշանակությունը։ Բելիսկին պայքար է սկսել «արվեստը արվեստի համար» հակաժողովրդական տեսության դեմ։
Բելիսկու ազդեցությունը հայ հասարակական մտքի վրա
Սկսած անցյալ դարի 50-60-ական թվականներին մեծ է եղել Բելիսկու ազդեցությունը հայ հասարակական մտքի, գրականության և թատրոնի զարգացման վրա։ Այն դրսևորվել է դեռևս Միքայել Նալբանդյանի գեղագիտական հայացքներում։ Բելինսկու հայացքներն օգտագործել են Րաֆֆին ու Մուրացանը՝ պատմա-գեղարվեստական ստեղծագործության առանձնահատկությունները հիմնավորելու համար։
Թանգարան
1938 թվականին Պենզայի մարզում բացվել է Ռուսաստանում միակ Բելինսկու անվան գրականության թանգարանը և տեղադրվել է նրա հուշարձանը։
Գրադարան
1895 թվականին հիմնադրված Պենզայի գրադարանը 1898 թվականից կոչվում է Բելինսկու անունով։ Նրա անունով գրադարաններ կան նաև Եկատերինբուրգում (1899), Կալուգայում, Կրասնոդարում, Նովոսիբիրսկում, Կրասնոյարսկում, Յակուտսկում, Նիժնի Նովգորոդում։
Հուշարձաններ
Պենզայում են գտնվում Բելինսկու 4 հուշարձանները։
Դպրոց
1948 թվականից ռուս մեծ քննադատի անունն է կրում Երևանի թիվ 38 դպրոցը, որի դիմաց տեղադրված է նրա կիսանդրին (քանդակագործ՝ Արա Հարությունյան, ճարտարապետ՝ Ֆենիքս Դարբինյան)։
Արտաքին հղումներ
Կատեգորիա:Ռուս գրողներ Կատեգորիա:Ռուս գրաքննադատներ Կատեգորիա:Մոսկվայի պետական համալսարանի շրջանավարտներ Կատեգորիա:Տուբերկուլոզից մահացածներ Կատեգորիա:Ռուս հրապարակախոսներ Կատեգորիա:Ռուս փիլիսոփաներ Կատեգորիա:Ռուս լրագրողներ
Էթնոգենեզ
Էթնոգենեզ (հուն. ἔθνος - ժողովուրդ, ցեղ և γένεσις - ծագում բառերից) կամ ազգածագում` ժողովրդի ծագումը։ Երկարատև և բարդ պատմական երևույթ, որն արտացոլում է մարդկային առանձին խմբերի ծագման, լեզվական, ազգագրական, մարդաբանական, մշակութային առանձնահատկությունները, նրանց տեղաշարժերը, փոխազդեցությունները, միախառնումը, դրանց պատմությունը։ Էթնոգենեզի լուսաբանման համար օգտագործվում են գիտությունների տվյալները վերոհիշյալ բնագավառների վերաբերյալ։ Էթնոգենեզի բացահայտմամբ ժխտվում են միգրացիոն, հնագույն էթնիկական միավորումների պարզ միախառնմամբ առանձին ժողովուրդների ծագման, «լեզվական պայթյունների», խաչաձևման միջոցով նոր լեզուների ու ժողովուրդների առաջացման և այլ պարզունակ տեսակետներ։ Էթնոգենեզի ուսումնասիրման յուրաքանչյուր դեպքում անհրաժեշտ է համակողմանիորեն հետազոտել տվյալ ազգագրական ընդհանրության, լեզվի, հնագիտական մշակույթի և ժողովրդի հարաբերակցությունը։
Կատեգորիա:Էթնոգենեզ Կատեգորիա:Ժողովրդագրություն
Ռուբեն Խաչատրյան
Ռուբեն Գևորգի Խաչատրյան, հայ մանկավարժ։ ԽՄԿԿ անդամ (1943), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Ռուբեն Խաչատրյանը ծնվել է 1912 թվականին, Երևանի նահանգի Սուրմալուի գավառի Իգդիր ավանում։ Վաղ է զրկվել ծնողներից։ Դրան հաջորդել է բռնագաղթը։ Եղբոր և քրոջ հետ ապաստանել է Էջմիածնում։ Լենինյան կոմերիտմիությունն է եղել նրա առաջին դաստիարակն ու հովանավորը։ 1938-1939 թվականներին ծառայել է կարմիր բանակի շարքերում։ Զորացրվելուց հետո անցել է մանկավարժական աշխատանքի ։
1941 թվականին պատերազմի հենց առաջին օրը, առանց ծանուցագրի, ներկայացել է զինկոմիսարիատ՝ ռազմի դաշտ մեկնելու համար։ Լենինգրադի մատույցներում շատ սխրանքներ է կատարել տանկիստ Խաչատրյանը, որի համար արժանացել է Փառքի երրորդ աստիճանի շքանշանի։ Մարտերից մեկում վիրավորվել է, տեղափոխվել հոսպիտալ։ Բուժվելուց հետո նորից մեկնել է գործող բանակ այս անգամ՝ որպես հրետանավոր։ 1943 թվականին Խաչատրյանը ընդունվել է կուսակցության շարքերը։ Մի քանի անգամ է վիրավորվել Խաչատրյանը, բայց միշտ ապաքինվելուց հետո վերադարձել է առաջին գիծ։ Խաչատրյանը կռվել է նաև Չեխոսլովակիայում, Ավստրիայում, մասնակցել Պրագայի և Վիեննայի ազատագրմանը և այստեղ էլ դիմավորել է մայիսի 9-ը ։
Զորացրվելուց հետո Խաչատրյանը վերադարձել է Էջմիածին և շարունակել մանկավարժական աշխատանքը։ Պարգևատրվել է մարտական մեդալներով և աշխատանքային մի շարք պատվոգրերով ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Փառքի շքանշանի ասպետներ Կատեգորիա:ԽՄԿԿ անդամներ
Ռուֆրե Մենդոլա
Բնակչությունը կազմում է 432 մարդ (2008), բնակչության խտություն՝ 72 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 38010։ Հեռախոսային կոդ՝ 0463։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Գովոնե
Գովոնե (Govone), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2032 մարդ (2008 թվականի տվյալներով)։ Բնակչության խտությունը՝ 108 մարդ/կմ²։ Տարածքը՝ 19 կմ²։ Փոստային ինդեքս՝ 12040։ Հեռախոսային կոդ՝ 0173։
Բնակավայրի հովանավորն է համարվում սուրբ Սան Ջիովաննի Դեկոլատոն։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Չոռնի Պոտոկ (գյուղ, Վինոգրադովի շրջան)
Չոռնի Պոտոկ (Чорний Потік), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Չոռնի Պոտոկ գյուղում բնակվում էր 1 074 մարդ։ Բնակավայրը զբաղեցնում է 2552 կմ² տարածք։ Բնակչության խտությունը կազմում էր 0,42 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր Կատեգորիա:1251 թվականին հիմնադրված բնակավայրեր
Շոլոխովի նրբանցք (Դոնեցկ, Ռոստովի մարզ)
Շոլոխովի նրբանցք (Переулок Шолохова), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Սադովայա փողոցից և ավարտվում Միչուրինի փողոցի հետ հատումով։ Երկարությունը 170 մետր է։
Նկարագրություն
Դոնեցկ քաղաքի Շոլոխովի նրբանցքը գտնվում է իրեն զուգահեռ Միչուրինի և Լիսենկոյի նրբանցքների միջև։ Սկսվում է Սադովայա փողոցից՝ Բոլշայա Կամենկա գետի մոտից, և ավարտվում Միչուրինի փողոցի հետ հատումով։ Շատ կարճ փողոց է. երկարությունն ընդամենը 170 մետր է։ Փողոցում կա համարակալված 12 շինություն՝ 3, 4, 5, 5Ա, 6, 7, 8, 9, 10, 11, 12, 14 շենքերը։
Շոլոխովի նրբանցքի փոստային դասիչն է՝ 346330։
Նրբանցքն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին ։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը ։
Արտաքին հղումներ
Կատեգորիա:Դոնեցկի (Ռոստովի մարզ) փողոցներ
Կուբան-Մերձազովյան դաշտավայր
Կուբան-Մերձազովյան դաշտավայր, Մերձկուբանյան դաշտավայր, հարթավայր Արևմտյան Նախակովկասում, Կուբանի ստորին հոսանքից հյուսիս։ Արևմուտքում ողողվում է Ազովի ծովով, հյուսիսից սահմանափակվում Դոն և Մանիչ գետերի ցածրություններով, արևելքից՝ Ստավրոպոլյան բարձրությունով։ Կազմված է մեզոզոյան նստվածքային ապարներից, ծածկված լյոսային ավազակապերով և կավերով։ Հյուսիս-արևմուտքում կա գազի հանքավայր։ Կլիման չափավոր ցամաքային է՝ տարեկան 400—600 մմ տեղումներով։ Սևահողային տափաստանները մեծ մասամբ հերկված են։ Կուբան-Մերձազովյան դաշտավայրը Հյուսիսային Կովկասի հացահատիկային կարևոր շրջանն է։
Կատեգորիա:Ռուսաստանի աշխարհագրություն
Նիժնյայա Բուդակովկա (գյուղ, Լոխովիցայի շրջան)
Նիժնյայա Բուդակովկա (Нижня Будаківка), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1649 թվականին։
2001 թվականի տվյալներով Նիժնյայա Բուդակովկա գյուղում բնակվում էր 398 մարդ։ Բնակավայրը զբաղեցնում է 2418 կմ² տարածք։ Բնակչության խտությունը կազմում էր 164,6 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1649 թվականին հիմնադրված բնակավայրեր
Ղասրիք-է Օլյա
Ղասրիք-է Օլյա (նաև՝ Ղասրիկ, Գաշրիկ, ), գյուղ Իրանի Արևմտյան Ադրբեջան օսթանում, Սալմաստի շահրեսթանի Կուհսար բախշիի Շեպիրանի դահեստանում։
Պատմություն
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Զարեհավան գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Սալմաստ գավառում։
Ծանոթագրություններ
Կատեգորիա:Արևմտյան Ադրբեջան օսթանի բնակավայրեր Կատեգորիա:Սալմաստ գավառի բնակավայրեր Կատեգորիա:Սալմաստի շահրեսթանի բնակավայրեր
Բերիո թեմ
Բերիո Հայոց թեմ, Մեծի Տանն Կիլիկիո կաթողիկոսության երկրորդ մեծ և հնագույն թեմն է։ Առաջնորդանիստը Հալեպի Սրբոց Քառասնից Մանկանց Մայր Եկեղեցին է (15-րդ դար)։ Թեմի առաջնորդն է Շահան Ա. արքեպիսկոպոս Սարգիսյանը։ 1660-ական և 1920-ական թվականները Հալեպը եղել է Կիլիկիո կաթոդիկոսության վարչական և հոգևոր կենտրոնը։ Բերիո թեմում գործում է Ջեզիրեի առաջնորդական փոխանորդությունը, իսկ մնացած հայաբնակ շրջանների և Հալեպի թաղերի եկեղեցիները կառավարում են թաղական խորհուրդները։ Թեմի հնագույն եկեղեցիներից է Հալեպի Սուրբ Աստվածածինը (առաջնորդանիստ եկեղեցու տարածքում, այժմ՝ Զարեհյան թանգարան), որը եղել է ուխտատեղի ոչ միայն հայերի, այլև այլազգիների համար։
Հալեպում գործող եկեղեցիները
Հալեպում գործում են Սուրբ Գրիգոր Լուսավորիչ, Սուրբ Վարդան, Սուրբ Գևորգ, Սուրբ Հակոբ, Սուրբ Աստվածածին եկեղեցիները, պաշտոնավարում են 14 քահանաներ։ Թեմի տարածքում են գտնվում՝ Արամոյում՝ Սուրբ Ստեփանոս (12-րդ դար, նորոգվել է 1958 թվականին), Կամիշլիում՝ Սուրբ Հակոբ, Լաթաքիայում՝ Սուրբ Աստվածածին (10-րդ դար), Կարադուրանում՝ Սուրբ Աստվածածին (նորոգվել է 1960 թվականին), Հասիչեում (Հասաքե)՝ Սուրբ Հովհաննու Կարապետ, Յագուպիեում՝ Սուրբ Հռիփսիմե (նորոգվել է 1954 թվականին), Քեսաբում՝ Սուրբ Աստվածածին (19-րդ դար), Ռաս ուլ Այնում՝ Սուրբ Աստվածածին եկեղեցիները, Յագուպիեում՝ Սուրբ Հռիփսիմե եկեղեցին և Սուրբ Աննա ուխտատեղի-մատուռը, Մարկատեում՝ Սուրբ Հարություն մատուռը (1995), Քյորքյանեում՝ Սուրբ Ստեփանոս ուխտատեզի-մասաաը (գործել է մինչև 19-րդ դարի սկիզբը)։ Դեյր էզ Զորում գործել է Սուրբ Հռիփսիմե եկեղեցին (1931), որը նորոգումից հետո վերաօծվել է և վերանվանվել Սուրբ Նահատակաց եկեղեցի (1990)։ Ջեզիրեի առաջնորդական փոխանորղությունը հիմնվել է 1943 թվականին։ Կենտրոնը Կամիշլիի Սուրբ Հակոբ եկեղեցին է։ Առաջին առաջնորդական փոխանորդն է եղել Խորեն վարդապետ Բարոյանը (հետագայում՝ Մեծի Տանն Կիլիկիո կաթողիկոս)։ Ներկայիս առաջնորդական փոխանորդն է Բաբգեն ծ. վարադապետ Չարյանը։ Բերիո թեմի հովանու տակ են գործում «Զարեհյան» գանձատունը (1991), «Արամ Մանուկյան» ժողովրդային տունը (բաղկացած է ներքնահարկի «Սպիտակ» երիտասարդական սրահից, «Լևոն Շանթ» մշակութային սրահից, «Անի» ճաշասրահից, «Դալար» սրճարանից)։ Առաջնորդանիստ եկեղեցուն կից են «Օշական» գրատունը (1989), «Արևելք» տպարանը (1946) և այլն։ Գործում են նաև ուսումնական, դատաստանական, առողջապահական, ընկերային ծառայության, կրոնական դաստիարակության, թաղական խորհուրդները, կալվածների հոգաբարձությունը, վերաքննիչ ատյանը, շինարարական խորհրդատու մարմինը, հոգաբարձական և խնամակալական կազմերը, «Հովսեփ և Անահիտ Մարգարյան» փոխատվության և «Կյանք մը փրկենք» հիմնադրամները։
Շմիդտովո (գյուղ, Ուֆիմսկի շրջան)
Շմիդտովո (Шмидтово, Шмидт), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուֆիմսկի շրջանի բնակավայրեր
(8110) Հիթ
(8110) Հիթ (Heath), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 27-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,629925 ա. մ., առավելագույնը մոտենում է 2,4265 ա. մ. հեռավորության վրա և հեռանում 2,8333 ա. մ. ։ Արեգակի շուրջ մեկ ամբողջական պտույտ է կատարում 1557,81 երկրային օրվա ընթացքում, իր ուղեծրով շարժվելով միջինում 0,231094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չժան Չունցյաո
Չժան Չունցյաո (չին. ավանդ. 張春橋, պարզ. 张春桥, փինյին Zhāng Chūnqiáo), չինացի քաղաքական և պետական գործիչ, գրող, Չինացի գրողների միության անդամ, «Չորսի բանդա»-ի մասնակից։ 1967-1976 թվականներին եղել է Շանհայի քաղաքապետը, 1971-1976 թվականներին Շանհայի քաղաքային կոմիտեի քարտուղար։
Կենսագրություն
Ծնվել է 1917 թվականի փետրվարի 1-ին, Շանդուն նահանգի Ցզյուիե գավառում։
1938 թվականին ընդունվեց Չինաստանի կոմունիստական կուսակցություն։
1966-1969 թվականներին եղել է Մշակութային հեղափոխության խմբի անդամ։ Մաո Ցզե Դունի կնոջ՝ Ցզյան Ցինի, ինչպես նաև Յաո Վենյուանի և Վան Հոնգվենի հետ պատկանում էր Չինաստանի Կոմունիստական ​​կուսակցության առաջնորդների խմբին, որը հայտնի է որպես «Չորսի բանդա», ով հետագայում մեղադրվեց Մշակութային հեղափոխության ժամանակ հակահեղափոխական գործունեության մեջ։
Մաո Բզե Դունի մահից հետո Չինաստանում սկսվեց իշխանության պայքար, որի արդյունքում Չժան Չունցյաոն և «Չորսի բանդայի» մյուս անդամները 1976 թվականին ձերբակալվեցին։ 1981 թվականին Չժան Չունցյաոն երկու տարի պայմանական պատժաչափով մահապատժի դատապարտվեց Ժողովրդական Գերագույն դատարանի հատուկ դատարանի կողմից ։
Մահացել է քաղցկեղից 2005 թվականի ապրիլի 21-ին, Շանհայի հիվանդանոցներից մեկում ։
Ծանոթագրություններ
Կատեգորիա:Չինացի քաղաքական գործիչներ Կատեգորիա:Չինացի պետական գործիչներ Կատեգորիա:Չինացի գրողներ Կատեգորիա:Քաղցկեղից մահացածներ
Պացոկի գետի հովիտ
Պացոկի գետի հովիտ (Pasvikdalen),  հովիտ Հյուսիսային Եվրոպայում։ Հովիտը Պացոկի գետի գետաբերանով ձգվում է 150 կմ՝ անցնելով Նորվեգիայի և Ռուսաստանի սահմանի երկայնքով, իսկ հարավային մասում հասնում մինչև Ֆիլիանդիա ։
Հովիտը պատված է սոճու և կեչու սաղարթախիտ անտառներով։ Ֆաունան և ֆլորան ընդգրկում են այնպիսի արևելյան տեսակներ, ինչպիսիք են սիբիրիական եղևնին և մշակառնետը։ Հովտի հարավային մասում է գտնվում Պասվիկ միջազգային արգելոցը։ Հովիտում գտնվում են բազմաթիվ լճեր, այդ թվում՝ Ինարի, Գրենսեվաթն, Հեվոսկոսի ջրամբարը, Ֆյարվաթեն, Վոյվաթուսարվի լճերը ։
Անժել-Արաքսի Գույումճյան
Անժել-Արաքսի Գույումճյան, հայ վիպասան։
Կենսագրություն
Ծնվել է Կ. Պոլսում, սովորել Կում Կաբուի Մեստուճյան և ապա Դպրոցասեր տիկնանց վարժարաններում։ 1904 թվականին ընտանիքով տեղափոխվել է Իտալիա։ Իտալերեն գրել է մի շարք վեպեր, նաև մի սցենար կինոյի համար («Թրիեստի հովը»)։ Նրա «Ճերմակ մեխակներ» վեպը թարգմանաբար լույս է տեսել Կ. Պոլսում հրատարակվող «Հայ կին» պարբերականում ։
Աղբյուրներ
Կատեգորիա:Իտալագիր հայ գրողներ Կատեգորիա:Իտալահայ արձակագիրներ
Ստրյոմգոդսետ (ֆուտբոլային ակումբ)
«Ստրոմգոդսետ» Ֆուտբոլային ակումբ, Նորվեգիայի ֆուտբոլային ակումբ՝ Դրամեն քաղաքից, որ խաղում է Նորվեգիայի ֆուտբոլի առաջնությունում։ Տնային հանդիպումներն անցկացնում է «Մարենլիստ» մարզադաշտում, որը տեղավորում է 7500 հանդիսատես։
Սերե (նոմոս)
Էկոլոգիա
Կերկինի լիճը (արհեստական լիճ, ձևավորվել է 1932 թվականին Ստրումա գետի վրա ) ներառված է Եվրոպայի կարևոր էկոլոգիական շրջանների պաշտպանության «Natura 2000» եվրոպական համակարգում և ենթակա է պաշտպանության նաև Ռամսարի կոնվենցիայով։ Այստեղ հանդիպող 300 տեսակի թռչուններից 10-ը մեծ քանակությամբ գաղութներ են կազմում։ Ինչ վերաբերում է գանգրափետուր հավալուսնին, ապա Քսանթի նոմոսում գտնվող Վիստոնիս լճի հետ Կերկինի լիճը Եվրոպայի ամենակարևոր ձմեռող տարածքն է։ Լճի կենդանական աշխարհի և առափնյա գոտու խորհրդանիշը տեղական ցեղատեսակի եզն է։ Կան նաև գայլեր, վայրի կատուներ, շնագայլեր, ջրասամույրներ, սկյուռիկներ, եղջերուներ, նապաստակներ, վայրի վարազներ։ Իխտիոֆաունան ներկայացված է ձկների և օձաձկների 30 տեսակով։
Ստրյոմգոդսետ (ֆուտբոլային ակումբ)
Պատմություն
Ակումբը հիմնադրվել է 1907թ. փետրվարի 10-ին։ Ֆուտբոլային ակումբի թիմը երկար ժամանակ չէր կարողանում նշանակալից դեր խաղալ նորվեգական ֆուտբոլում։ 1960-ական թթ. կարճ ժամանակահատվածում իր ուղին հարթեց 4-րդ կարգից 1-ին կարգ։ 1966թ. հաղթեց 2-րդ կարգի խմբում և առաջինը դուրս եկավ Նորվեգիայի գլխավոր Ֆուտբոլի լիգա։ 1-ին կարգի մրցաշրջանում անցկացրեց իր նախնական խաղերը և նախավերջին փուլում պարտվեց (4-2) գլխավոր հակառակորդ «Ստեյնխերոմ»-ին։
Սերե (նոմոս)
Վարչական բաժանում
Սերե նոմոսը ստորաբաժանվել է 22 համայնքների (դիմ)։ Ըստ «Կալլիկրատիս» ծրագրի՝ 2010 թվականի դեկտեմբերի 31-ին վերացվել է Հունաստանի վարչական բաժանումը նոմոսների ։
Ստրյոմգոդսետ (ֆուտբոլային ակումբ)
Պատմություն
Արդեն երկու տարի անց ակումբը դարձավ երրորդը Նորվեգիայի առաջնությունում եւ հաղթեց ազգային գավաթը, երբ եզրափակչում նա հաղթեց Ֆրեդրիկստադին՝ երկու խաղերի ընդհանուր 7-5 հաշվով։ Այդ հաջողությունը թույլ է տվել ակումբին նորամուտը նշել եվրոպական ասպարեզում։ Ստրեմսգոդսետը ֆրանսիական "Նանտի" հետ տնային խաղ անցկացնելով պարտվեց 0:5 հաշվով, իսկ պատասխան խաղում կարողացավ հաղթանակի հասնել 3:2 հաշվով ։ Նույն թվականին ակումբը նվաճեց իր առաջին չեմպիոնական տիտղոսը շնորհիվ տնային հաղթանակի (1:0)"Շեյդի" դեմ խաղում և "Համկամի" պարտության (0:3), որ կրել էր " Ռուսենբորգից", որոնք  խաղում էին նույն օրը։ Մեկ շաբաթ անց երկրորդ անգամ է դարձել Նորվեգիայի գավաթակիր՝ մրցաշարի եզրափակչում 4:2 հաշվով առավելության հասնելով "Լյունի" նկատմամբ։  1973 թվականին նա երրորդ անգամ հասավ հաջողության, վճռական խաղում հաղթելով "Ռուսենբորգին"՝ 1:0 հաշվով ։ Այնուհետև 1970-ականների առաջին կեսից "Ստրեմսգոդսետը" պարբերաբար մասնակցեց Եվրոպայի առաջնություններին։ ՈՒԵՖԱ-ի գավաթի /1974-1975/  խաղարկությանը նա նա ջաղջախվեց անգլիական "Լիվերպուլ"-ի կողմից՝ 0:11 հաշվով ։ 1976 թվականի Նորվեգիայի առաջնության եզրափակչում երեք անընդմեջ պարտություն կրեց և նահանջեց Երկրորդ կարգ ։
Սերե (նոմոս)
Ծանոթագրություններ
Կատեգորիա:Հունաստանի նոմոսներ
Ստրյոմգոդսետ (ֆուտբոլային ակումբ)
Պատմություն
Նորվեգիայի լիգա վերադառնալ կարողացավ միայն 1990թ։ Մեկ տարի անց նա կրկին հաղթեց ազգային գավաթը՝ եզրափակչում հաղթելով "Ռուսենբորգին" 3:2 հաշվով, սակայն առաջնությունում զբաղեցրեց վերջին տեղը ու դուրս մնաց լիգայից ։ 1993 թվականին "Ստրեմսգոդսետը" վստահ անցկացնելով անցումային մրցաշարը, նվաճեց իր տեղը առաջնությունում, իսկ Նորվեգիայի Գավաթի խաղարկությանը հասել է եզրափակիչ, որտեղ պարտվեց 0:2 հաշվով ։ 1994-ի առաջնությունում, թիմը 10 անընդմեջ պարտություն կրեց և մեկնեց Առաջին դիվիզիոն , սակայն միայն մեկ տարի անց կարողացավ վերադառնալ նորվեգական ֆուտբոլի բարձրագույն լիգա։ 1997 թվականին զբաղեցրեց երրորդ տեղը առաջնությունում, իսկ որոշ ժամանակ նույնիսկ առաջնորդելով,ազգային գավաթի խաղարկությունում կրկին հասավ եզրափակիչ, որտեղ պարտվեց "Վոլերենգին" 0:2 հաշվով. "ՈՒԵՖԱ-ի Գավաթի խաղարկությանը 1998/99 նորվեգական ակումբը կարողացավ առաջին անգամ եվրոգավաթներում հաղթահարել իր մրցակիցներին։
2000-ական թթ. հայտնվեց Առաջին դիվիզիոնում։ 2006թ. նա հաղթեց այն և և վերադարձավ Նորվեգիայի լիգա։ 2008թ. թիմի գլխավոր մարզից դարձավ Ռոնի Դեյլան, որի հետ ակումբը գրանցեց իր գլխավոր հաջողությունները իր պատմության ընթացքում։ 2010թ. ակումբը 5-րդ անգամ հաղթեց Ազգային գավաթը՝ եզրափակչում հաղթելով «Ֆոլլո»-յին 2:0 հաշվով։ 2012թ առաջնության ողջ ընթացքում պայքարելով «Մոլդեի» և «Ռուսենբորգի» հետ՝ զբաղեցրեց 2-րդ հորիզոնականը։ Մեկ տարի անց ակումբի և «Ռուսենբորգի» միջև հակամարտությունը շարունակվեց, և կարողացավ պատմության ընթացքում երկրորդ անգամ հասնել Չեմպիոնի կոչման։
2014թ. փետրվարի 23-ին ջաղջախվել է մոսկովյան Լոկոմոտիվի հետ ընկերական խաղում15:0 հաշվով։
2015թ. ակումբը Նորվեգիայի առաջնությունում զբաղեցրեց 2-չդ հորիզոնականը։
Մարզադաշտ
"Ստրեմսգոդսետը" իր տնային խաղերը անցկացնում է Մարենլիստ մարզադաշտում, տնային հանդիպումների անցկացման համար ծառայում է 1967 թ։ Մարզադաշտը վերակառուցվել է մի քանի անգամ։ Վերջին անգամ դա տեղի է ունեցել 2014 թվականին։
Ընթացիկ առաջնություններում մարզադաշտը ընդունում է 8 935 հանդիսատես։ Հաճախելիության ռեկորդը մարզադաշտում սահմանվել է 1969 թ. մայիսի 22-ին, երբ պարտվել է "Ռ ուսենբորգին"/ հանդիսատեսի թիվը կազմել է 16 687։
Ծանոթագրություններ
Կատեգորիա:Նորվեգիայի ֆուտբոլի ակումբներ Կատեգորիա:Ֆուտբոլային ակումբներ այբբենական կարգով
Զովաբեր
Զովաբեր, գյուղ Հայաստանի Հանրապետության Գեղարքունիքի մարզի Սևան համայնքում ։
Գյուղը տարածված է Փամբակի լեռնաշղթայի հարավարևմտյան բազուկների ստորոտում, Հրազդան գետի վերին հոսանքի աջ ու ձախ ափերին։ Բնակավայրը գտնվում է ծովի մակերևույթից 1890 մ բարձրության վրա ։
Բնակչություն
Գյուղի բնակչությունն անցած 165 տարիների ընթացքում ավելացել է բացառապես բնական աճի հետևանքով, որի վրա էապես ազդել են բնակչության սոցիալ-տնտեսական պայմանները, երկրի քաղաքական իրավիճակը և օբյեկտիվ ու սուբյեկտիվ բազմաթիվ այլ գործոններ։ Հատկանշական է, որ բնակչությունը բոլոր տարիներին պահպանել է իր միատարր կազմը, գյուղում ապրել են միայն հայեր, շատ հազվադեպ դեպքեր են եղել, որ ժամանակավորապես բնակվել են 1-2 քրդեր, որոնք հարուստների մոտ անասնապահ կամ հոտաղ են եղել։
Գրեթե բոլոր տարիներին բնակչության մեջ գերակշռել է արական սեռը։ Միջին հաշվով տղամարդիկ կազմել են 51.7%, կանայք՝ 48.3%։ Այդ միտումը խախտվեց Հայրենական մեծ պատերազմից հետո, երբ գյուղի բնակիչների մեծամասնությունը ներգաղթեց Մակու քաղաքից ու նրա շրջակա գյուղերից, մասնավորապես Արտազ գավառի Ալաջուղ գյուղից։
Բնակչության աճը նվազել է միայն առաջին և երկրորդ համաշխարհային պատերազմների տարիներին։ Այսպիսով, Առաջին համաշխարհային պատերազմի և քաղաքացիական կռիվների տարիներին գյուղի բնակչությունը նվազել է 76 մարդով։ 1931-1959 թվականներին ոչ միայն բնակչության աճ տեղի չունեցավ, այլև դրա թվաքանակը խիստ պակասեց` 1931 թվականի 1430 մարդուց հասավ 900-ի։
Այս տարիներին բնակչության միգրացիայի միտումը պետք է բացատրել կոլտնտեսային շարժման հետ. այս կամ այն չափով ունևորներին կուլակաթափ էին անում, նրանց նկատմամբ կիրառում էին զանազան սահմանափակումներ և քաղաքական տարբեր հոսանքներին մասնակից լինելու անհիմն մեղադրանքներ հարուցում, որի պատճառով մարդիկ հարկադրաբար հեռանում էին գյուղից։ Իսկ ավելի ուշ` Հայրենական մեծ պատերազմի տարիներին, ռազմի դաշտ մեկնեց բնակչության վերարտադրությունն ապահովող հիմնական կազմը` 400-ից ավելի զովաբերցիներ։
Զովաբերի ազգաբնակչության փոփոխությունը.
Տնտեսություն
Բնակչությունը զբաղվում է այգեգործությամբ, պտղաբուծությամբ, բանջարաբուծությամբ և անասնապահությամբ։ Դաշտավարությունը, միշտ էլ տուժել է կարկտահարությունից, որը գրեթե ամեն տարի կրկնվում է հունիս, օգոստոս և սեպտեմբեր ամիսներին` բույսերի ծաղկման, հասկակալման ու հասունացման շրջանում, բուսաբուծությունը հաճախ տուժում է երաշտից ու ցրտահարությունից։ Զովաբերցիները հիմնականում մշակում են կարտոֆիլ, լոբի, կաղամբ, վարունգ։
Բնական պայմաններ և ռեսուրսներ
Կլիման չափավոր ցամաքային է, երկրագործության համար ոչ այնքան նպաստավոր։ Տարեկան տեղումները 500-600 մմ են, ձմեռը երկարատև է, կայուն ձնածածկույթով, ամառը մեղմ է ու զով։ Առանց քամիների օրերը հազվադեպ են լինում։ Հյուսիսից թուխպ ամպերի ուղեկցությամբ հաճախ փչում են սառը քամիներ, իսկ հարավից` այսպես կոչված «Արանի չոր քամիները», որոնք արագորեն չորացնում են դաշտերն ու արոտները։ Տարեկան միջին ջերմությունը բարձրադիր վայրերում 2 °C է, ցածրադիր վայրերում` 6 °C: Հունվարի միջինը համապատասխանաբար -12-ից -7 °C է, հուլիսինը` +10-ից +20 °C:
Գյուղի լանդշաֆտին բնորոշ են բարձրադիր սարահարթները, էրոզիայի ենթարկված ուղղաձիգ լեռնալանջերը` ոչ շատ խոր ձորակներով, որոնցով ջուր է հոսում միայն ձնհալի ու հորդառատ անձրևների ժամանակ։
Չնայած բազալտ քարի առատությանը, գյուղացիներն այն որպես շինաքար գրեթե չեն օգտագործում` խիստ կարծր, դժվար մշակելի, ծանր ու հողմահարված լինելու պատճառով։
Պատմամշակութային կոթող
Գյուղում հայտնաբերվել է մ.թ.ա. 3-րդ հազարամյակի բնակատեղի։
Ծանոթագրություններ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր Կատեգորիա:1828 թվականին հիմնադրված բնակավայրեր
Կույր ստորագրություն
Կրիպտոգրաֆիայում «կույր ստորագրություն-ը (անգլերեն՝ blind signature, բլայնդ սիգնչր), Դեյվիդ Քաումի ներկայացմամբ, թվային ստորագրության մի տեսակ է, որում ուղերձի բովանդակությունը գաղտնի է պահվում, մինչև դրա ստորագրման պահը։ Արդյունքում հայտնվող "կույր ստորագրությունը" կարող է հասարակայնորեն հաստատվել բնօրինակի հետ, որն ապա-կուրացված ուղերձ է՝ սովորական թվային ստորագրության բնույթի։ Կույր ստորագրությունները սովորաբար կիրառվում են գաղտնիություն պահանջող պրոտոկոլներում, որտեղ ստորագրողն ու ուղերձի հեղինակը տարբեր անձինքն են։ Սրա օրինակներ են կրիպտոգրաֆիկ ընտրական համակարգերն ու թվային կանխիկացման սխեմաները։
Կույր ստորագրությունները կարող են օգտագործվել նաև անջատունակության ապահովման համար, որով ստորագրողը կարող է ապահովագրվել իր ստորագրած կույր հաղորդագրությունը հետագայում բացվելիք ստորագրության տարբերակի հետ կապելուց, որին հնարավոր է վավերացման հղում կատարվի։ Այս դեպքում՝ ստորագրողի պատասխանը նախ "քողազերծված" է՝ հետագայում հաստատման պայմանով, այնպես, որ ստորագրությունը վավեր մնա "քողազերծված" հաղորդագրության համար։ Սա կարող է օգտավետ լինել այն սխեմաներում, որոնցում պահանջվում է անանունություն։
Կույր ստորագրության սխեմաները կարող են կիրառվել բաց բանալիներով ստորագրման մի շարք տարբեր սխեմաների օգտագործմամբ, օրինակ՝ RSA (բաց բանալիներով, ասիմետրիկ գաղտնագրման սխեմա) և DSA (ազդանշանների դինամիկ անալիզատոր) սխեմաները։ Այսպիսի ստորագրություն իրականացնելիս ուղերձը նախ "կուրացվում" է՝ որպես կանոն տարերային "կուրացնող գործոն"-ի կիրառմամբ այն համադրելով։ Այնուհետև քողարկված ուղերձն ուղարկվում է ստորագրողին, որն էլ իր հերթին ստորագրում է այն՝ ստանդարտ ալգորիթմ օգտագործելով։ Առաջացող հաղորդագրությունը, "կուրացնող գործոնի" հետ մեկտեղ, կարող է հետագայում հաստատվել, ստորագրողի բաց ստորագրության դիմաց։ Որոշ կույր ստորագրության սխեմաներում, ինչպես օրինակ՝ RSA-ում, նույնսիկ հնարավոր է ստորագրությունից հեռացնել կուրացնող գործոնը, մինչև այն կհաստատվի։ Այսպիսի սխեմաներում կույր ստորագրության սխեմայի վերջնական արդյունքը (ուղերձը/ստորագրությունը) նույնական է նորմալ ստորագրության պրոտոկոլի արդյունքի հետ։
Օգտագործումը
Օրինակ՝ քվեարկության էլեկտրոնային որոշ համակարգերում պահանջվում է, որպեսզի յուրաքանչյուր ընտրական բյուլետեն սերտիֆիկացված լինի որևէ ընտրական հեղինակության կողմից, մինչև այն առաջարկվում է հաստատման հաշվարկների համար։ Սա վերջինիս թույլ է տալիս ստուգել քվեարկողի անձը հաստատող տվյալները, նրանց քվեարկելու իրավունքը հաստատելու համար, ինչպես նաև՝ համոզվելու համար, որ նրանք ընդամենը մեկ քվեաթերթիկ են ներկայացնում, այլ ոչ մի քանի։ Նմանապես, կարևոր է, որպեսզի այս քվեարկության համար պատասխանատուն չտեղեկանա ընտրողների ընտրության մասին։ Անկապունակ (unlinkable) կույր ստորագրությունը կարող է ապահովել այս պայմանը, քանի որ պատասխանատուն չի տեսնի իր ստորագրած որևէ քվեաթերթիկի պարունակությունը, ու ի վիճակի չի լինի միմյանց միացնել իր ստորագրած քողարկված քվեաթերթիկները՝ չքողարկված քվեաթերթիկներին, որ նա ստացել է հաշվարկների համար։
Կատեգորիա:Ինֆորմատիկա Կատեգորիա:Ամերիկյան հայտնագործություններ
Թուրիդ Բիրքելանդ
Թուրիդ Բիրքելանդ (Turid Birkeland, ), նորվեգացի մշակույթի գործիչ, հեռուսալրագրող, հաղորդավար, քաղաքական գործիչ, Նորվեգիայի լեյբորիստական կուսակցության անդամ ։ 1996 թ.-ից 1997 թվականներին դարձել է Նորվեգիայի մշակույթի նախարար։ Աշխատել է հեռուստատեսային ոլորտում։ Հեղինակել է բազմաթիվ հեռուստածրագրեր և գրքեր։ Կազմակերպել է կամերային երաժշտության համերգներ ։
Կենսագրություն
Թուրիդ Բիրքելանդը ծնվել է 1962 թվականի նոյեմբերի 5-ին նորվեգական Հյոուգեսուն քաղաքում։ Նրա հայրը դարձավ Նորվեգական երկաթի և մետաղամշակման խորհուրդի քարտուղար 1970-ական թվականներին։ Դրանից հետո էլ Նորվեգիայի արհմիությունների միացյալ դաշնության քարտուղար ու Սյորմարկա քաղաքի դպրոցի տնօրեն։
Թուրիդ Բիրքելանդը միջնակարգ կրթությունը ստացել է մայրաքաղաք Օսլոյի Բյորկյոյի գիմնազիայում։ Այն ավարտել է 1981 թվականին։ Որից անմիջապես հետո ընդունվում է քոլեջ ու սովորում հընթացս 1982-1983 թվականների։ Ավարտելուց հետո Թուրիդ Բիրքելանդը քննություն հանձնեց փիլիսոփայական գիտությունների բնագավառում։
Կարիերա
1985 թ.-ից 1992 թվականներին անդամակցում է Աշխատող երիտասարդների խորհրդին։ Բիրքելանդը ընտրվեց Նորվեգիայի պառլամենտի ներկայացուցչի տեղակալ 1985 թվականին կայացած պառլամենտական ընտրությունների ժամանակ։ Թուրիդ Բիրքելանդը նաև Եկեղեցական գործի մշտական կոմիտեի անդամ էր ։ 1993 թվականից 1994 թվականները աշխատանքի է անցնում «Օգնություն նորվեգացի ժողովրդին» բարեգործական հիմնադրամում և Նորվեգիայի Արհմիությոնների բրյուսելյան  մասնաճյուղում ։ 1994 թվականին Թուրիդ Բիրքելանդը դարձավ Նորվեգիայի Եվրախորհրդի կազմում ընդգրկվելու հանձնաժողովի ղեկավարներից մեկը։ Սակայն այս հարցի շուրջ ռեֆերենդումը անցավ ապարդյուն  ։ 1995-1996 թվականների ընթացքում աշխատանքի անցավ «ТВ+», «Reiseradioen» և «TVNorge» հեռուստաընկերություններում։
1996 թվականի հոկտեմբերից 1997 թվականի հոկտեմբեր Թուրիդ Բիրքելանդը դարձավ Նորվեգիայի մշակույթի նախարաը ։
Հետո Թուրիդը կրկին վերադառնում է լրագրողի մասնագիտությանը։ 1998 թվականին նա վերադառնում է «Reiseradioen» հեռուստաալիք։ 1998 թ.-ից 1999 թվականը որպես հաղորդավար է աշխատել «NRK2» հեռուստատեսային ալիքում։ 1999 թ.-ից 2001 թվականներին նա «Rubicon TV» ալիքը պրոդյուսերն ու մենեջերն էր։ 2001 թ.-ից մինչև 2004 թվականը Նորվեգիայի հեռարձակող ընկերություն հեռուստաալիքի մշակութային հաղորդաշարերի բաժնի ղեկավարը։ 2007 թ.-ից մինչև 2012 թվականը Նորվեգիայի ամենամեծ «Telenor» հեռուստաընկերության խորհրդի անդամ է եղել իսկ 2009 թվականից՝ Նորվեգիայի երաժշտական ակադեմիայում։
1997 թվականից մինչև 2001 թվականը Թուրիդ Բիրքելանդը ղեկավարել է Ռիսյորի երաժշտական փառատոնը (Risør ):
2011 թվականին Թուրիդ Բիրքելանդի մոտ ախտորոշում են միելոֆիբրոզ ։
Թուրիդ Բիրքելանդն իր մահկանացուն կնքում է հիսուներեք տարեկան հասակում՝ 2015 թվականի դեկտեմբերի 24-ին մայրաքաղաք Օսլոյում։
Նիկոլաևկա (գյուղ, Լոխովիցայի շրջան)
Նիկոլաևկա (Миколаївка), գյուղ Ուկրաինայի Պոլտավայի մարզի Լոխովիցայի շրջանում։
Շմիրի (գյուղ, Ռուդնյանսկի շրջան)
Շմիրի (Шмыри), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 74 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Էրգենեկոն (այլ կիրառումներ)
Էրգենեկոն (Ergenekon) կարող է վերաբերվել.
Բրայան Ինո
Բրայան Պիտեր Ջորջ Սենտ Ջոն լե Բատիստ դե լա Սալ Ինո (Brian Peter George St. John le Baptiste de la Salle Eno, ), անգլիացի երաժիշտ, երաժշտության տեսաբան, երաժշտական պրոդյուսեր։ Ավելի հայտնի է ինչպես շրջակա երաժշտության հայր։ Իր կարիերան սկսել է ստեղնաշարային գործիքների վրա նվագելուց և 1970-ական թվականներից ձայնային էֆեկտների ձայնագրմամբ Roxy Music խմբում։ Հետագայում բացի իր սոլո կարիերայից համագործակցել է այնպիսի երաժիշտների և խմբերի հետ ինչպիսիք են, U2,Talking Heads և Դոյվիդ Բիրն, Դեյվիդ Բոուի, Ռոբերտ Ֆրիպպ, Էլվիս Կոստելլո, Ջոն Քեյլ, Նիկո, Փոլ Սայմոն, My, Genesis, Cluster, Slowdive, Coldplay, Natalie Imbruglia։ Ինոն ձայնային թեմա գրել է Windows 95-ի համար, որը օգտագործվում է տվյալ համարկ մուտք գործելու մեջ։ Բացի դրանից, Ինոն հայտնի «Թեմաների մարգարեություն» գործի հեղինակը իր ընկերոջ՝ Դեյվիդ Լինչի «Ուժեղ պոռթկում» ֆիլնմում, որը նկարահանվել է 1984 թվականին։
Կենսագրություն
Բրայան Ինոն ծնվել է Վուդբրիջ քաղաքում, որը գտնվում է Սուֆֆոլկում(Անգլիա), 1948 թվականի մայիսի 15-ին։ Մկրտությունից առաջ նրան տվել էին Բրայան Պիտեր Ջորջ Սենտ-Ջոն լե Բատիստ դե լա Սալլե Ինո անունը։
Ներդրումը շրջակա երաժշտության մեջ
Բրայան Ինոյին համարում էն էմբիենտ տեսակի հիմնադիր, իսկ նրա վաղ ալբոմները՝ այդ երաժշտական ժանրի սահմանումներ։ 1978 թվականին Ինոյի կողմից գրված «Ambient 1: Music for Airports» ալբոմը ճանաչվել է, որպես արևմտյան քննադատների պատկերը, որոնք մեծ ազդեցություն ունեին շրջապատի վրա։ Այս աշխատանքը գրավեց առաջին տեղը The 25 Most Influential Ambient Alubums Of All Time.
Աղբյուրներ
Կատեգորիա:Անգլիացի կոմպոզիտորներ Կատեգորիա:1948 ծնունդներ Կատեգորիա:Մայիսի 15 ծնունդներ Կատեգորիա:«Գրեմմի» մրցանակի դափնեկիրներ Կատեգորիա:Բրիտանացի երաժիշտներ Կատեգորիա:Brit Awards մրցանակի դափնեկիրներ Կատեգորիա:Անգլիացի աթեիստներ Կատեգորիա:Անգլիացի երգիչներ Կատեգորիա:Անգլիացի արվեստագետներ
Երևանյան արշավանքներ (1804, 1808, 1827)
Երևանյան արշավանքներ 1804, 1808, 1827, ռուսական զորքերի ռազմական գործողությունները 19-րդ դարի սկզբի ռուս-պարսկական պատերազմների ժամանակ՝ Երևանը գրավելու նպատակով։
Առաջին արշավանք
Առաջին արշավանքը տեղի է ունեցել 1804-1813 թվականների ռուս-պարսկական պատերազմի սկզբին, երբ ռուսական զորքերը գեներալ Պ․ Ցխցխանովի հրամանատարությամբ գրավեցին Գյումրին (1804 թվականի հունիսի 12) և շարժվեցին դեպի Երևան։ Իրանի գահաժառանգ Աբբաս-Միրզան, որը 20 հազարանոց զորքով օգնության էր եկել Երևանի խանին, հունիսի 20-ին Էջմիածնի մոտ հարձակվեց ռուսական զորքերի վրա, բայց պարտվեց ու նահանջեց Երևան։ Հունիս-հուլիսին կատաղի մարտեր մղվեցին Երևանի շրջակայքում։ Ռուսական զորքերը հուլիսի 24-ին գրոհեցին Երևանի բերդի վրա և պաշարեցին այն։ Բերդի կայազորը համառ դիմադրություն ցույց տվեց։ Ցիցիանովին չհաջողվեց գրավել բերդը։ Ուժեղ շոգերը, կենդանի ուժի և ռազմամթերքի պակասը, ինչպես նաև Վրաստանում ծագած խռովությունները նրան հարկադրեցին վերացնել Երևանի պաշարումը և վերադառնալ Թիֆլիս։
Երկրորդ արշավանք
Երկրորդ արշավանքը ևս ձեռնարկվել է 1804-1813 թվականների ռուս-պարսկական պատերազմի ընթացքում, երբ արդեն կարևոր իրադարձություններ էին տեղի ունեցել Անդրկովկասում․ Շիրակն ու Ղարաբաղը և Ադրբեջանը միացել էին Ռուսաստանին։ Սկսվել էր 1806-1812 թվականների ռուս-թուրքական պատերազմը, որի ռազմաբեմերից Էր Արևելյան Հայաստանը։ Ռուսական զորքերը 1808 թվականի սեպտեմբերին գեներալ Ի․ Գուդովխչխ հրամանատարությամբ արշավեցին Երևանի վրա։ Հոկտեմբերի սկզբներին նրանք պաշարեցին բերդը և կայազորին առաջարկեցին հանձնվել։ Մերժում ստանալով՝ ռուսական զորքերը նոյեմբերի 17-ին գրոհեցին բերդի վրա, բայց՝ ապարդյուն, բերդն ամրացվել Էր ֆրանսիական զինվորական մասնագետների ղեկավարությամբ։ Նոյեմբերի 30-ին Գուդովիչը հարկադրված վերացրեց պաշարումը և վերադարձավ Վրաստան։
Նվաճումներ
Կատեգորիա:Երևանի պատմություն
Թադևոս (Կաֆայի եպիսկոպոս)
Թադևոս (կամ Թադեոս ), 14-րդ դարի հայ եկեղեցական գործիչ։ 1321 թվականին կամ դրանից էլ առաջ Աղվանքի կաթողիկոս Ստեփանոս IV-ի կողմից օծվել է որպես հայ առաքելական եկեղեցու Կաֆայի (ներկայիս Թեոդոսիայի) թեմի եպիսկոպոս  : Հռոմի Հովհաննես XXII պապի պապական բուլլան՝ ՝ Doctor gentium egregius, թվագրված 1321 թվականի նոյեմբերի 22-ին, նրան բնորոշում է որպես «կործանման որդի... ով առանձնացել է եկեղեցու հետ միասնությունից»։ Նա դեմ էր լատին եպիսկոպոս Ջերոմ Կատալոնացու նշանակմանը պաշտոնի։ Այդուհանդերձ՝ 1322 թվականին հենց ինքն էլ կաթոլիկություն է ընդունել և միացել Դոմինիկյան միաբանությանը։ Նրան, հավանաբար, խոստացել են, որ կփոխարինի Ջերոմին, երբ վերջինս մահանա։ Այս ժամանակաշրջանի Կաֆայի կաթոլիկ եպիսկոպոսների ժամանակագրությունը որոշ չափով խառնված է։
Ավելի ուշ՝ 1322 թվականին, Թադևոսը Ջերոմի հետ մեկնել է Ավինյոն՝ Հռոմի պապին այցելելու նպատակով։ 1323 թվականին նա դեռ այնտեղ է գտնվել։ 1323 թվականին Կիլիկյան Հայաստանի թագավոր Լևոն II- ին ուղղված նամակում Մարինո Սանուդո Տորսելոն գրում է, որ «Եղբայր Թադեոսն ու նրա աջակիցները, ձեր բանագնացները, որոնք այժմ գտնվում են հռոմեական կուրիայում, կկարողանան բանավոր զեկուցել ձեզ, երբ վերադառնան ձեզ մոտ», թե ինչպես էր Սանուդոն աղաչում, որ օգնություն հասցվի Հայոց թագավորությանը։
1328 թվականին Թադևոսը նշանակվել է Կոռիկոսի լատինական/կաթոլիկ եպիսկոպոս։ 1334 թվականին նա փոխարինել է Ջերոմին որպես Կաֆայի եպիսկոպոս և այդ պաշտոնը վարել է մինչև իր մահը, որը տեղի է ունեցել 1357 թվականին։
Թադևոսը հայերեն է թարգմանել Դոմինիկյան Բրեյվիարիի/վարքականոնի մի մասը։ Փոլ Ռայանթը, խմբագրելով 1291 թվականին Ակրայի անկման լատիներեն պատմությունը՝ Ystoria de desolatione et conculcatione civitatis Acconensis et tocius terre sancte,, այն վարկածն է առաջ քաշել, որ դրա հեղինակը՝ Թադեոս Նեապոլցին, նույն ինքը՝ Թադևոս Կաֆացին է։ Սակայն այս վարկածը չափազանց անհավանական է համարվում։
Պիվսյանյու
Պիվասյանյու (Пывсянъю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Յոլվա գետի ձախ ափին՝ 136 կմ հեռավորության վրա։ Գետի երկարությունը կազմում է 44 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Պերեկրեստիե (գյուղ, Վինոգրադովի շրջան)
Պերեկրեստիե (Перехрестя), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Պերեկրեստիե գյուղում բնակվում էր 927 մարդ։ Բնակավայրը զբաղեցնում է 3989 կմ² տարածք։ Բնակչության խտությունը կազմում էր 0,23 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր Կատեգորիա:1200 թվականին հիմնադրված բնակավայրեր
Բրազիլիա (քաղաք)
Բրազիլիա (Brasília), Բրազիլիա պետության մայրաքաղաքը։
Գտնվում է Բրազիլական սարահարթի կենտրոնական մասում, ավելի քան 1000 մետր բարձրության վրա, արհեստական ջրամբարի ափին։
Հատուկ կառուցվել է 1957-1960 թվականներին, մայրաքաղաքի գործառույթների համար, և երկրի անունով կոչվել է Բրազիլիա։ Մայրաքաղաքը պաշտոնապես այստեղ է տեղափոխվել 1960 թվականի ապրիլի 21-ին ։ Բնակչությունը՝ ։
Ծանոթագրություններ
Կատեգորիա:Բրազիլիայի քաղաքներ Կատեգորիա:Մայրաքաղաքներ Կատեգորիա:1960 թվականին հիմնադրված բնակավայրեր
Կարլ Մարքսի հուշարձան (Տոլյատի)
Կարլ Մարքսի հուշարձան (Памятник Карлу Марксу), Կարլ Մարքսին նվիրված հուշարձան Ռուսաստանի Սամարայի մարզի Տոլյատի քաղաքում։ Հուշարձանը, որպես արվեստի գործ, Տոլյատիի քաղաքային դումայի որոշմամբ պաշտպանվում է ։
Նկարագրություն
Հուշարձանը գտնվում է Կարլ Մարքսի փողոցի և Երիտասարդական բուլվարի խաչմերուկում։ Այն ներկայացնում է պատվանդանի վրա տեղադրված կիսանդրի։ Կիսանդրու բարձրությունը 90 սմ է, սկզբում պատրաստվել է ալյումինից, գունափոխվել է բրոնզի։ 2,3 մ բարձրությամբ պատվանդանը պատրաստված է վարդագույն գրանիտից։
Պատմություն
Հուշարձանը բացվել է 1989 թվականի մայիսի 5-ին։ Սա քանդակագործ Բուրմիստենկոյի նվերն է քաղաքին։
2007 թվականի օգոստոսի վերջին բարբարոսներն առևանգել են կիսանդրին։ Որոշ ժամանակ անց դիմաքանդակը հայտնաբերվել է վատթար վիճակում։ Բարակ ալյումինը խիստ դեֆորմացված էր, դեմքի վրա հայտնվել էին ճեղքեր։ Սկզբում ենթադրվում էր, որ հուշարձանը վերականգնման ենթակա չէ ։
Հուշարձանի վերականգնումը ստանձնեց մետաղագործ Վիկտոր Ֆոմինը, այդ ընթացքում մահացած Իգոր Բուրմիստենկոյի ընկերը։ Նա հուշարձանը վերականգնել է որքան հնարավոր է, այնուհետև այն վերածել բրոնզե կիսանդրու։ Բոլոր աշխատանքները վարպետը կատարել է անվճար ի հիշատակ քանդակագործ ընկերոջ։ Քաղաքի բյուջեից վճարվել է միայն նյութի գումարը։
2007 թվականի նոյեմբերի 1-ին նախնական վայրում տեղադրվել է բրոնզե հուշարձան և պատվել հակավանդալային ամրակապերով ։
Ծանոթագրություններ
Կատեգորիա:Սամարայի մարզի հուշարձաններ
Աստերոիդների ցանկ (70901-71000)
Աստերոիդների ցանկ (70801-70900) * Աստերոիդների ցանկ * Աստերոիդների ցանկ (71001-71100)
Եկեղեցու բաժանումը պետությունից
Եկեղեցու բաժանումը պետությունից, փիլիսոփայական և իրավաբանական միջոցառում, երբ աշխարհիկ պետությունը օրենսդրությամբ հրաժարվում է հարկադրել քաղաքացուն պաշտելու այս կամ այն կրոնը, չի միջամտում եկեղեցու ներքին կյանքին, արգելում եկեղեցու մասնակցությունը պետության կառավարմանը։
Օստուրեհ
Օստուրեհ (նաև՝ Սատուրա, ), գյուղ Իրանի Արևմտյան Ադրբեջան օսթանում, Սալմաստի շահրեսթանի Կուհսար բախշիի Շեպիրանի դահեստանում։
Եկեղեցու բաժանումը պետությունից
Կատեգորիա:Կրոն և քաղաքականություն Կատեգորիա:Կրոնական քաղաքականություն Կատեգորիա:Կրոնի իրավունք
Օստուրեհ
Պատմություն
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Զարեհավան գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Սալմաստ գավառում։
Բնակչություն
2006 թվականի մարդահամարի տվյալներով գյուղում ապրում է 84 ընտանիք՝ 583 բնակչով ։
Ծանոթագրություններ
Կատեգորիա:Արևմտյան Ադրբեջան օսթանի բնակավայրեր Կատեգորիա:Սալմաստ գավառի բնակավայրեր Կատեգորիա:Սալմաստի շահրեսթանի բնակավայրեր
Թոմա Բանգալտեր
Թոմա Բանգալտեր կամ Թոմաս Բանգալտեր (Thomas Bangalter, ), ֆրանսիացի դիջեյ, կոմպոզիտոր, պրոդյուսեր և ռեժիսոր։
1992 թվականին Գի Մանուել դե Օմեմ Կրիստոյի հետ միասին ստեղծում է Daft Punk հաուս երաժշտություն ստեղծող խումբը, որը գործում է մինչ օրս։ Նա նաև հայտնի է իր սոլո կատարումներով։
Թոմա Բանգալտերը համարվում է Roule Roule երաժշտական լեյբլի սեփականատերը։ Թոման ապրում է Կալիֆորնիա նահանգի Բևերլի Հիլզ քաղաքում։ Ապրում է կնոջ` Էլոդի Բուշեի, 2 տղաների՝ Թարա-Ջեյի և Ռոկսանայի հետ։
Սոլո կարիերա
Մինչ Daft Punk խմբի առաջին ալբոմի թողարկումը, Թոման ստեղծեց իր սեփական լեյբլը՝ Roule-ն (1992 թվական)։ 2 տարի անց ստեղծում է մեկ ուրիշ լեյբլ՝ Trax on Da Rocks, Vol.2-ը։ 2002 թվականին գրել է մի երգ, հատուկ նվիրված «Անդառնալիություն» ֆիլմին։
Արտաքին հղումներ
Կատեգորիա:Ֆրանսիացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Ֆրանսիացի դիջեյներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի պրոդյուսերներ Կատեգորիա:Ֆրանսիացի ռեժիսորներ Կատեգորիա:Երաժշտական պրոդյուսերներ Կատեգորիա:Ֆրանսիացի երգիչներ Կատեգորիա:Ֆրանսիացի կինոռեժիսորներ
Երկրաբանական հասակ
Երկրաբանական հասակ, երկրակեղևը կազմող ապարների հասակ։ Տարբերում են հարաբերական և բացարձակ երկրաբանական հասակ։ Նստվածքային և հրաբխածին ապարների հարաբերական հասակը որոշվում է շերտադրության հաջորդականության սկզբունքով յուրաքանչյուր շերտ (շերտավոր ապարների չխախտված տեղադրման դեպքում) երիտասարդ է իր տակի շերտից։ Երկրաբանական կտրվածքներում շերտադրության հաջորդականության ուսումնասիրությամբ կազմվում է տվյալ շրջանի շերտագրությունը։ Միմյանցից հեռու գտնվող շրջանների, երկրների կամ աշխարհամասերի շերտագրությունների համադրումը կատարվում է շերտերում եղած բրածո ֆաունայի ու ֆլորայի միջոցով՝ հնէաբանական մեթոդով, ըստ որի օրգանական աշխարհի զարգացումն անդարձելի ու էվոլյուցիոն պրոցես է և ընթանում է պարզից դեպի բարդը։ Հետևաբար